Diari Oficial de la Generalitat Valenciana


Sumari del DOGV 5641, del 16-11-2007 (2007/13634)

RESOLUCIÓ de 6 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Industria, Turismo y Comercio, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per al desplegament d'un pla de dinamització del producte turístic a Sagunt.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5641

Data del DOGV
:   16-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13558


Data del document
:   06-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Sagunt
    * administració local
    * cooperació administrativa
    * turisme
    * organització patronal
    * campanya de sensibilització
    * administració central

RESOLUCIÓ de 6 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Industria, Turismo y Comercio, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per al desplegament d'un pla de dinamització del producte turístic a Sagunt. [2007/13211]  
Subscrit, després de la tramitació prèvia reglamentària, entre el Ministerio de Industria, Turismo y Comercio, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), el 18 de setembre de 2006, un conveni de col·laboració per al desplegament d'un pla de dinamització del producte turístic a Sagunt, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1473/2007, i que figura com a annex d'esta resolució.  
València, 6 de novembre de 2007. El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme, l'Ajuntament de Sagunt i l'Associació d'Empresaris Turístics (ADETURSA), per al desplegament d'un pla de dinamització del producte turístic a Sagunt (València).  
Madrid, 18 de setembre de 2006  
Reunits  
D'una part, Pedro Mejía Gómez, com a secretari d'Estat de Turisme i Comerç, nomenat per Reial Decret 845/2004, de 23 d'abril, actuant de conformitat amb l'article segon de l'Orde del Ministeri d'Indústria, Turisme i Comerç 3.187/2004, de 4 d'octubre, que delega la competència que per a la subscripció de convenis correspon al titular del departament, d'acord amb el que preveu la disposició addicional tretze de la Llei de Règim Jurídic de les Administracions Públiques i del Procediment Administratiu Comú, en redacció donada per l'article segon de la Llei 4/1999, de 13 gener, de modificació d'aquella.  
D'una altra, Milagrosa Martínez Navarro, consellera de Turisme, que intervé en nom i representació de l'Agència Valenciana del Turisme, entitat de dret públic adscrita a la conselleria de Turisme de la Generalitat, en la condició de presidenta de l'Agència Valenciana del Turisme, d'acord amb el que disposa l'article 67 de la llei 3/1998, de 21 de maig, de la Generalitat, de Turisme de la Comunitat Valenciana, i l'article 5 del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, i en virtut del seu nomenament com a consellera de Turisme segons Decret 7/2004, de 27 d'agost, del president de la Generalitat, i trobant-se autoritzada per a la firma d'este conveni, en virtut de la competència atribuïda per acord del Govern Valencià de data 15 de setembre de 2006.  
D'una altra, Gloria Calero Albal, com a presidenta de l'Ajuntament de Sagunt, nomenada per Acord del Ple de catorze de juny de 2003 i facultada per a la subscripció del present conveni per Acord del Ple de vint-i-huit d'abril de 2005, actuant en representació de l'Ajuntament de Sagunt, en virtut del que disposa l'article 21, apartat 1, lletra b de la Llei 7/1985, de 2 d'abril, reguladora de les Bases de Règim Local.  
I d'una altra, Francisco Salvador Rodríguez Pérez, president de l'Associació d'Empresaris per al Desenvolupament Turístic de Sagunt (ADETURSA) per acord de nomenament de data 21 de desembre de 2005, en virtut de l'article 18 de l'Estatut de l'Associació que li atorga potestat per a la firma d'este conveni.  
Tots reconeixen en la representació que tenen capacitat per a formalitzar el present conveni, i a este efecte  
Exposen  
Que l'administració General de l'Estat, en virtut de les competències reservades a l'Estat per l'article 149.1.13 de la Constitució en matèria de planificació i coordinació econòmica general, així com del principi de cooperació, ha elaborat el Pla Integral de Qualitat Turística Espanyola (PICTE) 2000-2006, que va ser aprovat per la Conferència Sectorial de Turisme el 5 d'octubre de 1999 i pel Consell de Ministres de 3 de desembre del mateix any, i que perseguix la millora de la qualitat del sector turístic espanyol, així com la cooperació entre tots els agents públics i privats per a aconseguir eixe objectiu.  
Que l'Agència Valenciana del Turisme de la Comunitat Autònoma Valenciana, en virtut de les competències atribuïdes per l'apartat 12 de l'article 49 de l'Estatut d'Autonomia aprovat per Llei Orgànica 5/1982, d'1 de juliol, modificada per Llei Orgànica 1/2006, de 10 d'abril, i d'acord amb el que establix l'article 67 de la Llei 3/1998, de 21 de maig de la Generalitat, de Turisme de la Comunitat Valenciana, ha desplegat, així mateix, en l'exercici de les seues competències, diferents actuacions amb la finalitat de millorar la situació turística de la Comunitat Autònoma, promovent plans, programes i normes per a la modernització i adequació de la indústria turística a les tendències de la demanda.  
Que l'Ajuntament de Sagunt, en virtut de les competències que li atribuïx la Llei 7/1985, reguladora de les Bases del Règim Local, de 2 d'abril, ha elaborat diversos projectes per a la millora turística del municipi/els municipis en relació amb les línies estratègiques i els programes de la Secretaria d'Estat de Turisme i Comerç i de la conselleria de Turisme de la Comunitat Autònoma de València.  
Que els empresaris entenen que la millora de la qualitat turística de Sagunt ha de plantejar-se a través d'un continu esforç empresarial de millora i modernització de les seues instal·lacions i de la diversificació i l'augment en la prestació de servicis.  
Que totes les parts consideren que la millora de la competitivitat turística de Sagunt i la seua sostenibilitat econòmica, social i mediambiental necessita una millora de la qualitat del medi urbà i natural del municipi/els municipis, una ampliació i millora dels servicis públics, una adaptació a les tendències de la demanda i la posada en valor de nous recursos turístics.  
Que la confluència dels plantejaments i programes de totes les parts aconsella la coordinació de les seues actuacions i la realització conjunta de projectes amb la finalitat d'aconseguir l'excel·lència turística del municipi/els municipis amb el màxim rendiment dels recursos emprats.  
Per això les entitats firmants, sense renúncia a les seues competències, acorden subscriure el present conveni amb les següents  
Clàusules  
Primera  
Es declara l'Ajuntament de Sagunt destinació pilot per a l'aplicació d'un Pla de Dinamització del Producte Turístic, el qual es concretarà en la realització d'actuacions amb els objectius següents:  
- Augment de la qualitat dels servicis turístics de la destinació.  
- Millora del medi urbà i natural del municipi de Sagunt.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor de recursos turístics.  
- Creació de nous productes.  
- Sensibilització i implicació de la població i agents locals en una cultura de la qualitat.  
Segona  
Per a una millor consecució dels objectius del Pla de Dinamització del Producte Turístic en l'Ajuntament de Sagunt, i dins de l'exercici de les seues competències respectives, i fins que les parts firmants es comprometen respectivament a:  
El Ministeri d'Indústria, Turisme i Comerç   
- Considerar prioritaris, dins dels seus programes d'actuacions i suport al sector, els projectes turístics del municipi/els municipis que convergisquen amb els objectius del Pla de Dinamització del Producte Turístic Turística.  
- Interessar altres departaments de l'administració General de l'Estat, a través de la Comissió Interministerial de Turisme, en l'adopció d'iniciatives i la solució de problemes de caràcter turístic del municipi/els municipis.  
L'Agència Valenciana de Turisme de la Comunitat Valenciana  
- Considerar prioritaris, dins dels seus programes d'actuacions i de suport al sector, els projectes turístics de l'Ajuntament de Sagunt que convergisquen amb els objectius del Pla de Dinamització de Producte Turístic.  
L'Ajuntament de Sagunt:  
- Procurar el coneixement i la difusió de la filosofia, els objectius i les realitzacions del Pla de Dinamització del Producte Turístic entre la població i els agents turístics de la ciutat de Sagunt.  
- Vetlar per l'exercici de l'activitat turística en l'Ajuntament de Sagunt, en l'exercici de les seues competències.  
- Fomentar la sostenibilitat econòmica, social i mediambiental de l'Ajuntament de Sagunt i especialment la qualitat del medi ambient urbà i natural i la dels servicis públics.  
- Evitar el creixement incontrolat dels nuclis turístics i de l'oferta d'allotjament.  
- Vetlar per l'estricte compliment de la normativa urbanística i d'ordenació territorial.  
L'Associació Municipal d'Empresaris de Sagunt:  
Estimular entre els seus associats l'adopció d'iniciatives i projectes que atenguen a la modernització i millora dels establiments, a l'elevació de la qualitat dels servicis, a l'ampliació de l'oferta complementària i, en general, a la millora de la competitivitat.  
Difondre la filosofia, els objectius i les realitzacions del Pla de Dinamització del Producte Turístic entre els seus associats.  
Participar activament en el diagnòstic i la proposta d'actuacions per al compliment dels fins del conveni.  
Promoure actuacions amb vista a garantir la continuïtat dels impulsos generats pel pla.  
Tercera  
Les actuacions previstes en el present Pla de Dinamització del Producte Turístic, es valoren en dos milions i un euros (2.000.001 €), que els finançaran conjuntament les tres administracions públiques.  
El Conveni es desenvoluparà a través de l'execució de projectes, determinats anualment, que atenguen els objectius, especificats en la clàusula primera.   
L'aportació de cada una de les tres administracions serà de 666.667, 00 € (sis-cents seixanta-sis mil sis-cents seixanta-set euros)  
Quarta  
Les aportacions del Ministeri d'Indústria, Turisme i Comerç s'efectuaran d'acord amb el següent quadre de distribució d'anualitats:  
Anualitat Exercici 2006 2007 2008 Total   
 Pressupostari anualitat  
1ª Aportació 260.025   
2ª Aportació 254.306   
3ª Aportació 152.336   
 Total 508.416 959.195 117.856 666.667  
L'aportació del Ministeri d'Indústria, Turisme i Comerç, en 2006, s'imputarà a l'aplicació pressupostària 20.04.432A ?765.00 de la Secretaria General de Turisme, i les d'anys successius a les aplicacions pressupostàries corresponents, i s'abonaran després de l'aprovació per la Comissió de Seguiment dels projectes a executar anualment.  
A fi de no alterar les anualitats compromeses, si, per circumstàncies excepcionals degudament justificades, les actuacions no pogueren ser executades en els terminis previstos, i per tal motiu se sol·licitara una pròrroga en el termini d'execució i justificació, la seua concessió per part del Ministeri d'Indústria, Turisme i Comerç, Secretaria General de Turisme i, per tant, l'abonament anticipat de la següent anualitat estaran condicionats a la prestació de garantia, que haurà de constituir-se en metàl·lic o en aval bancari, i que cobrisca l'import no justificat i els interessos de demora, fins que l'administració autoritze la seua cancel·lació, una vegada executades i justificades de conformitat amb les actuacions de l'anualitat corresponent. A estos efectes, es considerarà que les aportacions de totes les parts corresponents a l'anualitat de què es tracte han deixat de justificar-se proporcionalment. La garantia es prestarà igualment de forma prèvia a la concessió de pròrroga, si la sol·licitud es referix a l'última anualitat del Pla.  
La referida garantia es constituirà en la Caixa General de Depòsits o en les seues sucursals, a disposició de la Secretaria General de Turisme amb subjecció al que disposa el Títol II, capítol I o III del Reglament de la Caixa General de Depòsits, aprovat per Reial Decret 161/1997 de 7 de febrer.  
No obstant això, el Ministeri d'Indústria, Turisme i Comerç ajustarà el pagament anticipat d'una anualitat al grau de compliment, en l'any anterior, de l'aportació convinguda per les altres parts d'este conveni, en els termes establits en les clàusules quinta i sexta d'este. A estos efectes s'entendrà que la Comunitat Autònoma ha realitzat la totalitat de la seua aportació una vegada transferit l'import que es detalla en la clàusula quinta, per a cada exercici pressupostari.   
En el cas que la justificació documental de l'aplicació dels fons d'una anualitat siga inferior a l'import total d'esta, el Ministeri d'Indústria, Turisme i Comerç reduirà la seua aportació del primer pagament anticipat que haja d'efectuar, en la quantitat que, de l'import no justificat, corresponga a la seua aportació en l'anualitat que es justifica.  
La justificació documental de l'aplicació de la totalitat dels fons corresponents a cada anualitat es realitzarà en els últims 15 dies del termini vigent per a esta per mitjà de la presentació dels següents documents al Ministeri d'Indústria, Turisme i Comerç:  
Memòria general, en la qual s'arreplegue el grau de compliment aconseguit en relació amb els objectius proposats.  
Informe concís per cada actuació.  
Informe sobre els repercussions del Pla en la premsa.  
Certificat d'haver-se registrat en la comptabilitat l'ingrés corresponent que es justifica.  
Informe de l'Interventor de l'Ajuntament de Sagunt, de les obligacions reconegudes imputades a cada projecte.  
Certificat del secretari de l'ajuntament de la realització de les actuacions, en el qual es consignaren els imports executats corresponents a estes, amb el vistiplau del president de la corporació.  
Tot l'anterior s'entén sense perjuí de les funcions de control financer i de fiscalització que corresponguen a altres òrgans de l'Estat, per la qual cosa, en qualsevol moment és podran exigir els factures originals o còpies autenticades d'acord amb la Llei, que justifiquen la inversió realitzada.  
En el cas de tractar-se de regions objectiu 1, a fi de poder justificar la dita aportació davant dels òrgans competents de la Comissió Europea, hauran d'aportar-se les còpies compulsades de les factures originals de les actuacions del pla que se sol·liciten.  
A càrrec del pla es podrà realitzar la implantació del Model d'Aproximació a la Qualitat Turística MACT (metodologia de bones pràctiques), desenvolupat per la Secretària General de Turisme, que posarà per a tal fi a disposició del Pla la metodologia corresponent.  
Quinta  
Les aportacions de l'Agència Valenciana del Turisme de la Comunitat Valenciana, s'efectuaran d'acord amb el següent quadre de distribució d'anualitats:  
Anualitat Exercici 2006 2007 2008 2009 Total   
 Pressupostari anualitat  
1ª Aportació 388.656 86.670 213.223  
2ª Aportació 918.385 76.537 115.222  
3ª Aportació 066.625 96.780 669.222  
 Total 604.045 685.878 758.737 14.139 306.667  
L'Agència Valenciana del Turisme, en 2006, efectuarà la seua aportació a càrrec dels seus pressupostos, aplicació pressupostària 42.81.921.28, de l'Àrea de Producte (Cap. VII; Programa 33 Pla Competitivitat Turística, Subprograma 331 Excel·lència Turística Sagunt) i les d'anys successius, a càrrec de les aplicacions pressupostàries corresponents i s'abonarà de conformitat amb el quadre de distribució d'anualitats especificat en la present clàusula.  
Les aportacions a efectuar seran satisfetes d'acord amb les normes pressupostàries aplicables a l'Agència Valenciana del Turisme i s'ajustaran al que disposa el Decret Legislatiu, de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat, de manera que esta queda condicionada a l'existència de consignació pressupostària adequada i suficient.  
En els pressupostos de l'Agència Valenciana del Turisme per a l'anualitat de 2006 ha quedat establida una línia de finançament nominatiu a favor de l'Ajuntament de Sagunt per un import de 150.000 €.  
La justificació documental de l'aplicació dels fons corresponents a cada anualitat a l'Agència Valenciana del Turisme es realitzarà de la manera següent:  
- Memòria general, en la qual conste el grau de compliment aconseguit en relació amb els objectius proposats.  
- Un informe concís per cada actuació, en què consten les principals circumstàncies quant a l'execució d'aquella, així com, degudament relacionades, les partides, el seu import, el contractista i el número de document.  
- Un dossier de premsa.  
- Informe de l'interventor municipal o de l'ens local de les obligacions reconegudes imputades a cada projecte.  
- Presentació de fotocòpies compulsades de factures i certificacions d'obra, si és procedent, junt amb el certificat del secretari de l'ens local sobre la terminació i recepció satisfactòries de les obres o el subministrament, amb expressió del seu cost global, amb el vistiplau de l'alcalde.  
No efectuarà l'Agència Valenciana del Turisme cap transferència a favor de l'Ajuntament de Sagunt, si amb anterioritat al dit abonament no ha justificat estar al corrent en el compliment de les seues obligacions tributàries i amb la Seguretat Social.  
A este efecte, junt amb la documentació anteriorment mencionada, l'Ajuntament de Sagunt haurà de presentar a l'Agència Valenciana del Turisme certificats positius o d'estar al corrent amb les seues obligacions respecte a la Hisenda Estatal, Autonòmica, i la Tresoreria de la Seguretat Social.  
En tot cas, i per a l'Agència Valenciana del Turisme, el termini d'execució i justificació dels projectes finalitzarà el 31 de desembre de cada exercici pressupostari de vigència del conveni. Per este motiu, les aportacions de l'Agència Valenciana del Turisme es realitzaran en quatre exercicis pressupostaris, l'últim dels quals atendrà les mensualitats de vigència del conveni de l'exercici 2009.  
A este efecte, es faculta el president de la Comissió de Seguiment per a la sol·licitud de pròrroga en el termini d'execució i justificació de les actuacions incloses en el primer exercici pressupostari de cada anualitat davant de l'Agència Valenciana del Turisme; no és necessari convocar la Comissió de Seguiment a este efecte, i basta la sol·licitud de l'alcalde per mitjà d'un escrit dirigit al president executiu de l'Agència Valenciana del Turisme.  
Per a determinar el muntant a què ascendix, les actuacions a justificar al final de cada exercici pressupostari es considerarà, d'una banda, l'aportació íntegra de l'administració autonòmica, i d'una altra, la part proporcional de les aportacions de la Corporació Local i de la Secretaria General de Turisme corresponent a l'exercici pressupostari a justificar.  
En tot cas, a fi de no alterar les anualitats compromeses, si per circumstàncies excepcionals degudament justificades les actuacions no poden ser executades en els terminis previstos, i per este motiu se sol·licita pròrroga en el termini d'execució i justificació, la seua concessió per part de l'Agència Valenciana del Turisme i, per tant, la liquidació de l'exercici pressupostari en qüestió, estarà condicionada a la prestació de garantia que haurà de constituir-se per mitjà d'aval bancari, i que cobrirà l'import no justificat i interessos de demora, fins que l'Agència autoritze la seua cancel·lació, una vegada executades i justificades de conformitat les actuacions de l'anualitat corresponent. A l'efecte de determinar el dit import es considerarà que les aportacions de totes les parts corresponents a l'anualitat de què es tracte han deixat de justificar-se com es descriu en el paràgraf anterior. La garantia es prestarà igualment de manera prèvia a la concessió de pròrroga, si la sol·licitud es referix a l'última anualitat del Pla.  
Sexta  
L'Ajuntament de Sagunt efectuarà les seues aportacions dins de cada anualitat, a càrrec de l'aplicació pressupostària 7210.09.22686 ADE, 7210.22.6637226 ADE i 7210.09.6XXX ADE, d'acord amb el següent quadre de distribució d'anualitats:  
Anualitat Exercici 2006 2007 2008 Total   
 Pressupostari anualitat  
1ª Aportació 080.430 693.223  
2ª Aportació 846.919 473.222  
3ª Aportació 382.137 013.222  
 Total 433.929 662.889 105.341 666.667   
Les aportacions de totes les parts s'ingressaran en un compte que l'Ajuntament de Sagunt determinarà, de conformitat amb el que establix la clàusula següent.  
Sèptima  
L'Ajuntament de Sagunt com a Administració executora de les actuacions materials derivades del present conveni, procedirà a l'obertura d'un compte de caràcter restringit que farà front a les obligacions derivades de les actuacions del Pla degudament autoritzades per la Comissió de Seguiment i que quedarà afectada a aquelles. En el dit compte s'ingressaran les aportacions de les administracions firmants i qualssevol altres que deriven de l'execució del present conveni.  
L'Ajuntament de Sagunt justificarà davant de les altres Administracions firmants l'obertura del compte i el seu caràcter restringit.  
Octava  
Es crea una Comissió de Seguiment del Pla de Dinamització de Producte Turístic sense personalitat jurídica, formada pels representants de les parts firmants, que tindrà les atribucions següents:  
- Aprovar anualment els projectes en què es concreten les actuacions a dur a terme, excepte els de la primera anualitat, l'aprovació dels quals s'ha d'haver produït per les administracions que interenen en la subscripció del conveni.  
- Procedir a la revisió i adequació de les actuacions sempre que ho aconsellen les circumstàncies.   
- Programar l'execució dels projectes, determinar-ne els criteris per a la realització i verificar-ne l'execució, així com la seua adequació als fins perseguits.  
- Adoptar les mesures que estime més adequades per a la millor organització i funcionament del conveni.  
- Resoldre els problemes d'interpretació i compliment del conveni.  
- Actuar, sense perjuí de les competències de la corresponent mesa de contractació, com a Comissió Assessora per a elaborar informes a l'òrgan de contractació de l'Ajuntament de Sagunt, en les adjudicacions dels contractes que afecten el Pla de Dinamització del Producte Turístic i en la selecció del gerent, excepte en aquells casos en què la Comissió renuncie expressament a això.  
- Sol·licitar a les parts firmants, quan alguna circumstància sobrevinguda així ho aconselle, l'ampliació del termini d'execució i justificació de les actuacions, amb una antelació mínima de dos mesos.  
- Proposar el nomenament del gerent, d'acord amb els principis d'igualtat, publicitat i concurrència.  
- Dirigir la labor de la gerència i autoritzar i verificar els seus gastos.  
- Acordar, motivadament, l'aplicació dels romanents a què es referix la clàusula novena.  
La Comissió de Seguiment es regirà per les normes següents:  
Estarà formada per: el secretari general de Turisme o el funcionari del seu Centre Directiu que ell designe, així com un representant de la Delegació del Govern a la Comunitat Valenciana, per part de l'administració General de l'Estat; la consellera de Turisme i presidenta de l'Agència Valenciana del Turisme i/o el funcionari del seu Centre Directiu que designe, la Comunitat Autònoma Valenciana; la presidenta de l'Ajuntament de Sagunt i/o la regidora de Turisme, per part de l'Ajuntament de Sagunt; el president i/o la persona que este designe, per part de l'Associació Municipal d'Empresaris de Sagunt  
- S'entendrà vàlidament constituïda quan estiguen representades totes les administracions firmants.  
- Podrà invitar a assistir a les seues reunions als experts o tècnics que considere necessari, els quals tindran veu però no vot.  
El president de l'Ajuntament de Sagunt o la persona en qui delegue presidirà la Comissió de Seguiment.  
Com a secretari actuarà el gerent del Pla. En cas de vacant actuarà com a secretari de la Comissió el secretari de l'Ajuntament de Sagunt.  
Es reunirà a iniciativa del seu president, quan algun dels seus membres ho sol·licite i, en tot cas, un mínim de tres vegades a l'any.  
Els acords seran adoptats per majoria de les parts representades, excepte l'aprovació de les actuacions, la seua modificació i sol·licitud de pròrroga del termini d'execució i justificació que exigirà la unanimitat de les Administracions; en el cas que existisquen diverses associacions empresarials, el conjunt dels seus representants constituirà una part amb un únic vot, que serà consensuat entre elles.   
Novena  
La Comissió de Seguiment determinarà anualment, excepte en la primera anualitat, i d'acord amb els objetius de la clàusula primera, las actuaciones a realitzar. La determinació d'actuacions d'una anualitat haurà de realitzar-se durant el termini de vigència inicial de l'anualitat anterior, és a dir, excloent-hi possibles prórrogues.  
Si es produïen remanents de fons per la no-execució d'algunes de les actuacions previstes o per un menor cost del previst en les realitzades, la Comissió de Seguiment podrà acordar motivadament:  
A) destinar-los a finançar la realització d'altres actuacions el cost de les quals fóra superior al previst, o bé   
B) aplicarl-os a noves actuacions que coadjuven a la consecució dels objectius establits en la clàusula primera, sempre que no supose la necessitat de noves aportacions.  
Deu  
Amb la finalitat de gestionar, aplicar i executar el Pla de Dinamització del Producte Turístic es crearà, sense personalitat jurídica, una grència del Pla com a òrgan de suport a la Comissió de Seguiment.  
Les funcions a exercir per la grència seran:  
- Impulsar les actuacions del Pla.  
- Difondre el Pla.  
- Col·laborar en la reflexió estratègica sobre el Pla de Dinamització del Producte Turístic de Sagunt com a destinació turística.  
- Efectuar propostes d'actuacions.  
- Procurar la coordinació del Pla de Dinamització del Producte Turístic amb altres actuacions que puguen dur a terme a la zona les administracions representades en el conveni.  
- Recaptar la documentació necessària per a la justificació de les actuacions del Pla a què es referix la clàusula quarta del present conveni i en particular la referida al FEDER en els casos en què siga necessari.  
- Exercir la secretaria de la Comissió de Seguiment i del Pla.  
- Qualsevol altra que li assigne la Comissió de Seguiment.  
La contractació i el pagament de les remuneracions de la gerència correspondrà a l'Ajuntament de Sagunt i es realitzarà a càrrec dels fons assignats al Pla, encara que la dita gerència depenga a tots els efectes de la Comissió de Seguiment.  
Onze  
Abans de la firma del present conveni, i com a condició prèvia perquè entre en vigor, les institucions firmants fixaran el programa d'actuacions que haurà de ser executat durant la primera anualitat i proposaran, si és el cas, a l'Ajuntament de Sagunt, la convocatòria del lloc de gerent. El programa d'actuacions de primera anualitat es firmarà junt amb el conveni, i s'unirà com a annex a este.  
L'Ajuntament de Sagunt procedirà a la convocatòria del lloc de gerent, però no durà a terme la seua adjudicació fins que, constituïda la Comissió de Seguiment, esta propose a la persona que ha de ser contractada, d'acord amb el que disposa la clàusula octava. L'Ajuntament de Sagunt podrà imputar les despeses derivades del procediment de selecció del gerent als corresponents pressupostos del pla, una vegada firmat este.  
Dotze  
L'execució i la justificació dels projectes aprovats per la Comissió correspondrà a l'Ajuntament de Sagunt  
El termini per a l'execució i justificació de les actuacions serà d'un any, a partir de la data de l'acord de la Comissió de Seguiment en què es determinen.  
En la primera anualitat el termini d'un any es comptabilitzarà des de la firma del conveni.  
En concordança amb l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si de l'execució de les actuacions derivades del present conveni es produïren lesions en els béns i drets dels particulars, la responsabilitat patrimonial a què, si és el cas, donaren lloc serà de l'Ajuntament de Sagunt com a entitat executora.  
Tretze  
Amb l'objecte de fer el Pla més visible, tant per a la població local com per a visitants i turistes, i per tant de facilitar la política de comunicació d'este, necessàriament es realitzaran les actuacions següents:  
Edició d'un tríptic per a difondre'l entre residents i turistes de l'existència del Pla de Dinamització del Producte Turístic dels seus objectius generals i les seues actuacions concretes en la destinació. Es realitzaran almenys tres edicions, en què s'informarà sobre les actuacions realitzades en cada anualitat.  
Sessió informativa, per mitjà d'un acte públic dirigit a l'empresariat, mitjans de comunicació i població en general, per a informar dels objectius i les actuacions del Pla de Dinamització del Producte Turístic.   
Panells en els accessos al municipi, amb el disseny que s'acorde, i el text «Destinació Pilot de Dinamització del Producte Turístic».  
Panells informatius en les obres que es realitzen a càrrec del pressupost del Pla de Dinamització del Producte Turístic, en tot o en part.  
En totes les publicacions, material gràfic, tríptics i panells a què es referix la present clàusula, finançats en tot o en part amb el pressupost del Pla, s'inclourà la llegenda «Pla de Dinamització del Producte Turístic de Sagunt», així com la imatge institucional de tots els firmants del conveni. En cas de tractar-se de regions objectiu 1, es farà constar a més del que s'assenyala en el paràgraf anterior, el logotip del FEDER.  
Catorze  
El present conveni tindrà una duració de tres anys a partir de la data de la firma. En qualsevol cas el compromís d'aportació financera de l'Agència Valenciana de Turisme es realitzarà en quatre exercicis pressupostaris. No obstant això podrà produir-se la seua resolució abans de complir-se este termini per mutu acord de les parts, incompliment o denúncia d'alguna d'elles. En este últim cas, la part interessada haurà de posar-ho en coneixement de les altres almenys amb dos mesos d'antelació a la finalització de l'anualitat en curs, de manera que la denúncia produïsca efectes a partir de l'anualitat següent.  
La resolució tindrà com a efecte la devolució a les parts dels fons aportats i no justificats fins al moment de la seua efectivitat.  
Pel que fa a l'incompliment comportarà la devolució dels fons, amb els corresponents interessos segons el que disposa l'art. 38.2 de la Llei 38/2003, de 17 de novembre i indemnització, si és el cas, de perjuís, si l'incompliment provinguera de l'administració executant i, a la devolució dels fons aportats per les altres parts, i indemnització de perjuís, si l'incompliment provinguera de la falta d'aportació per qualsevol de les altres parts aportants.  
Quinze  
L'Ajuntament de Sagunt, com a entitat executora i gestora de les actuacions a realitzar en cada anualitat en compliment del conveni, estarà obligada al manteniment en tot moment i, així mateix, després de la finalització de la vigència temporal d'este, de les finalitats per a les quals se celebra el conveni i per les quals es duen a terme les actuacions concretes i s'efectuen, precisament, les inversions que en cada cas es determinen.  
L'incompliment per la part executora del deure de manteniment, o el possible deteriorament greu d'immobles o instal·lacions, així com l'abandó o incompliment del fi o els fins per als quals es van efectuar les inversions acordades durant el termini de vigència del pla i un període de cinc anys a partir de la conclusió d'este, donarà lloc al reintegrament de les aportacions efectuades per les altres parts, amb el corresponent interés, segons el que disposa l'art. 38.2 de la Llei 38/2003, de 17 de novembre.   
Setze  
El règim jurídic aplicable a este conveni, pel que fa a les administracions públiques que en són part, és l'establit en el títol I de la Llei 30/1992, de Règim Jurídic de les Administracions Públiques i Procediment Administratiu Comú, de 26 de novembre, sent d'aplicació així mateix les restants normes de Dret Administratiu en matèria d'interpretació, modificació i resolució de les qüestions no previstes en el conveni que se subscriu.   
Dèsset  
Les qüestions litigioses que sorgisquen en la interpretació i compliment del present conveni, sense perjuí del que preveu la clàusula octava, seran de coneixement i competència de l'Orde Jurisdiccional Contenciós Administratiu.  
I en prova de conformitat el firmen, per quintuplicat exemplar els intervinents, al lloc i la data indicats en l'encapçalament.   
El secretari d'Estat de Turisme i Comerç. Pedro Mejía Gómez  
La consellera de Turisme i presidenta de l'Agència Valenciana del Turisme. María Milagrosa Martínez Navarro  
La presidenta-alcaldessa de l'Ajuntament de Sagunt. Gloria Calero Albal  
El president de l'Associació d'Empresaris Turístics (ADETURSA). Francisco Salvador Rodríguez Pérez  
Annex d'aprovació d'actuacions de la primera anualitat  
S'aproven les actuacions definides per les parts firmants en acta de data 28 de juny de 2006.  
El secretari d'Estat de Turisme i Comerç. Pedro Mejía Gómez  
La consellera de Turisme i presidenta de l'Agència Valenciana del Turisme. María Milagrosa Martínez Navarro  
La presidenta-alcaldessa de l'Ajuntament de Sagunt. Gloria Calero Albal  
El president de l'Associació d'Empresaris Turístics (ADETURSA). Francisco Salvador Rodríguez Pérez.